**Forslag til vedtægtsændringer for Volstrup golfklub :**

**§ 3 Medlemskab**

 **stk. 6**

Nuværende:

Ønske om overgang til anden medlemstype kan ske med øjeblikkelig virkning, dog således at indbetalt kontingent for indeværende periode ikke tilbagebetales. Anmodning skal ske skriftligt til klubben.

Forslag:

Udgår (da det er omhandlet i § 5.)

**§ 4 Kontingent**

 **stk. 3**

Nuværende:

Betales kontingent ikke rettidigt fortabes retten til at benytte baner og øvrige faciliteter. Kontingentrestance ud over 3 måneder medfører eksklusion, medmindre bestyrelsen finder rimeligt grundlag for at dispensere herfra. Genoptagelse af medlemskab kan først ske, når hele restancen er betalt.

Forslag:

 Kontingent betales halvårligt forud, med forfaldsdage 1. januar og 1. juli. Et medlem der ikke har betalt kontingentet 1 måned efter forfaldsdag, er uberettiget til at spille på banen. Er restancen ikke betalt efter yderligere en måned, slettes restanten af medlemslisten.

**§ 5 Udmeldelse**

**stk. 1**

Nuværende:

Et klubmedlem kan opsige sit medlemskab med øjeblikkelig virkning, dog således at allerede indbetalt kontingent og evt. betalt indskud ikke tilbagebetales. Opsigelse skal ske skriftligt til klubben. Hvis medlemskabet ikke opsiges, fortsætter det i næste periode under samme medlemstype.

Forslag:

**§.5 Udmeldelse eller ændring af medlemskategori.**

1. Medlemskab er bindende for et halvt år ad gangen, og udmeldelse af klubben eller ændring af medlemskategori skal ske skriftligt til Golfklubbens bestyrelse senest d. 1. december for 1. halvår og senest 1. juni for 2. halvår. (*Ved ikke rettidig udmeldelse er medlemskab bindende for det følgende halvår)*